Dodetal in Noordwes-botsing stygArgieffoto. Die dodetal in ŉ ongeluk wat Sondagaand op die N12-snelweg buite Klerksdorp in Noordwes tussen twee voertuie plaasgevind het, staan tans op 14. Daar is aanvanklik berig dat 12 mense op die toneel gesterf het, maar Ben Bole, ŉ woordvoerder van die departement van openbare veiligheid in die provinsie, het gesê 13 mense is op die toneel dood verklaar. Agt van die slagoffers is kinders. “Die ander persoon het Maandag in die hospitaal aan sy beserings beswyk,” het Bole gesê. Sewe mense is met verskeie beserings na nabygeleë hospitale geneem vir verdere behandeling. Maroela Media het vroeër berig die ongeluk het plaasgevind nadat ŉ minibustaxi glo vier voertuie op een slag wou verbysteek en ŉ ander minibustaxi reg van voor getref het. Albei taxibestuurders is in die ongeluk dood. Lees meer hier.